STC แกร่ง! บวกต่อ 11% ขานรับงบปี 62 โตกระฉูด 70% แตะ 26 ลบ.
STC แกร่ง! บวกต่อ 11% ขานรับงบปี 62 โตกระฉูด 70% แตะ 26 ลบ.
STC แกร่ง! บวกต่อ 11% ขานรับงบปี 62 โตกระฉูด 70% แตะ 26 ลบ.
25 ก.พ. 2563

ผู้สื่อข่าวรายงานว่า ราคาหุ้น บริษัท เอสทีซี คอนกรีตโปรดัคท์ จำกัด (มหาชน) หรือ STC ณ เวลา 11.45 น. อยู่ที่ระดับ 0.78 บาท บวก 0.08 บาท หรือ 11.43% สูงสุดที่ระดับ 0.82 บาท ต่ำสุดที่ระดับ 0.72 บาท ด้วยมูลค่าการซื้อขาย 7.65 ล้านบาท

โดยราคาหุ้น STC ยังคงปรับตัวขึ้นแรงสวนภาวะตลาดโดยรวม หลังบริษัทรายงานผลการดำเนินงานงวดปี 2562 มีกำไรสุทธิเติบโตมาที่ 25.77 ล้านบาท เพิ่มขึ้น 67% เนื่องจากมีรายได้จากการผลิตและจำหน่ายคอนกรีตสำเร็จรูปเพิ่มขึ้น 55.56 ล้านบาท หรือคิดเป็นร้อยละ 22.47 จาก 247.21 ล้านบาท เป็น 302.77 ล้านบาท โดยรายได้ส่วนใหญ่เพิ่มขึ้นจากผลิตภัณฑ์คอนกรีตสำเร็จรูปที่เกี่ยวข้องกับระบบสาธารณูปโภคพื้นฐาน
ขณะเดียวกันบริษัทยังประกาศปันผลจากกำไรสะสม เป็นเงินสด 0.10 บาทต่อหุ้น กำหนดขึ้นเครื่องหมาย XD วันที่ 6 มี.ค.2563 และกำหนดจ่ายเงินปันผลวันที่ 24 พ.ค.2563